
Előkészítette: Kontra Lajos

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Martfű Város Önkormányzata már szinte évtizedek óta tervezi a Zsófia Halom zártkerti rész fejlesztését. Előző évben szilárd útburkolatot kaptak az utak melyet térfigyelő kamerával ellenőrzünk, hogy a minőségét hosszú évekre megőrizzük. Most lehetőség adódik egy költség takarékos közvilágítási rendszer kiépítésére is. Az előző években a tárgyalások során a mostani ajánlati összeg többszöröse merült fel. 
A meglévő oszlopokra 22 db lámpatest kerül felszerelésre 18 W-os egyenkénti teljesítménnyel, amely nagyon energiatakarékos megoldás, éves becsült energia költsége 60-70 e Ft.
A kivitelezés tervezési költsége 350.000.- Ft, a kivitelezési díj 3 árajánlat alapján 1.024.760.- Ft + ÁFA összegű. Előre nem látható felmerülő költségekre, (pl.: anyagvásárlás, engedélyezési költség) 300.000.-Forintot tervezünk, amelyet természetesen csak indokolt esetben használunk fel. 
A fenti munka fedezete az általános tartalék terhére történik 1.952 e Ft összegben.

Az előterjesztéshez mellékelem a tervezési szerződést, a kivitelezésre bekért 3 árajánlatot, és a kiviteli szerződés tervezetet.

Kérem a Tisztelt Képviselő-testületet, hogy Martfű, Zsófia Halom közvilágítás kiépítésének előterjesztését szíveskedjen megtárgyalni és az alábbi határozati javaslatot jóváhagyni. 


Határozati javaslat:
.../2017.(.........) határozat

Martfű, Zsófia Halom közvilágítás kiépítéséről

Martfű Város Önkormányzatának Képviselő-testülete a Martfű, Zsófia Halom közvilágítás kiépítéséről szóló előterjesztést megtárgyalta, mely alapján az alábbi döntést hozta:

A Képviselő-testület a Zsófia Halom közvilágításának megvalósításához szükséges forrást az Önkormányzat 2017. évi költségvetésének általános tartalék kerete terhére 1.952.000.-Ft összegben biztosítja.

Erről értesülnek:
1./ JNSZ Megyei Kormányhivatal, Szolnok
2./ Valamennyi képviselő, Helyben 
3./ Pénzügyi és Adóügyi Iroda, Helyben
4./ Műszaki Iroda, Helyben


Martfű, 2017. július 4 .

Dr. Papp Antal
polgármester

Látta: Szász Éva jegyző

